OSNOVNA ŠKOLA VISOKA SPLIT

Vrh Visoke 32, 21000 Split

KLASA: 007-03-01/22-01/11

URBROJ: 2181-1-269-22-3

Split, 10. 5 2022.

Na temelju članka 127. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/12, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20), članaka 38. – 42. Zakona o ustanovama (Narodne novine broj 76/93, 29/97, 47/99, 35/08 i 127/19) i članka 68. Statuta Osnovne škole Visoka, Split KLASA:012-01/19-01/01, URBROJ:2181-34-19-1 od dana 4. lipnja 2019. iStatutarne odluke o izmjenama i dopunama Statuta Osnovne škole Visoka-Split KLASA:012-02/20-01/11, URBROJ:2181-43-20-1 od dana 20.5.2020.godine, na 13. sjednici, održanoj 10.5.2022. godine donosi

**ODLUKU**

**O IMENOVANJU RAVNATELJA**

**OSNOVNE ŠKOLE VISOKA**

**I.**

Natalija Radić, profesor defektolog, imenuje se ravnateljem Osnovne škole Visoka Split na vrijeme od pet godina.

**II.**

Mandat ravnatelja počinje teći nakon dobivene suglasnosti ministra znanosti i obrazovanja odnosno od dana navedenog u Ugovoru o radu kao početak rada na radnom mjestu ravnatelja Osnovne škole Visoka.

**III.**

Ova Odluka stupa na snagu nakon dobivene suglasnosti ministra znanosti i obrazovanja u skladu s člankom 127. stavcima 13. i 14. Zakona o odgoju i obrazovanju u osnovnoj i srednjoj školi. Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

**Obrazloženje**

Školski odbor Osnovne škole Visoka na svojoj 11. sjednici održanoj dana 12.4. 2022. raspisao je natječaj za imenovanje ravnatelja/ice Osnovne škole Visoka (KLASA: 007-03-01/22-01/01,URBROJ: 2181-1-269 -22-2). Natječaj je objavljen dana 20.travnja 2022. godine u Narodnim novinama, na mrežnim stranicama Osnovne škole Visoka i na oglasnoj ploči Osnovne škole Visoka.

Postupak imenovanja ravnatelja proveden je u skladu s člankom 127. Zakona o odgoju i obrazovanju u osnovnoj i srednjoj školi te odredbama Statuta Osnovne Škole Visoka. Školski odbor je na svojoj 13. sjednici održanoj dana 10.5.2022. godine utvrdio da je na raspisani natječaj pristigla samo jedna prijava. Nakon pregledavanja dokumentacije i vrednovanja dodatnih kompetencija utvrđena je lista dva najbolje rangirana kandidata.

U skladu s člankom 127. stavkom 12. Zakona o odgoju i obrazovanju u osnovnoj i srednjoj školi, održane su sjednice Učiteljskog vijeća, Vijeća roditelja i Skupa radnika, na kojima je kandidatkinja s liste predstavila svoj program rada za mandatno razdoblje, nakon čega je provedeno tajno glasovanje i zauzeto stajalište svakog pojedinog tijela o kandidatkinji za imenovanje ravnatelja Osnovne škole Visoka. Predsjedavatelji su dostavili Školskom odboru pisane zaključke o stajalištima tih tijela, koja su predstavnici u Školskom odboru obvezni zastupati prilikom javnog glasovanja u postupku imenovanja ravnatelja Škole.

Nakon što je kandidatkinja Natalija Radić izložila program rada za mandatno razdoblje, Školski odbor je pristupio glasovanju i jednoglasno je imenovao Nataliju Radić, profesora, ravnateljem Osnovne škole Visoka.

Slijedom navedenoga Školski odbor Osnovne škole Visoka odlučio je kao u izreci ove Odluke.

**Uputa o pravnom lijeku:** Svaki prijavljeni kandidat na natječaj za imenovanje ravnatelja/ice Osnovne škole Visoka ima pravo pregledati natječajnu dokumentaciju sukladno važećim pravnim propisima i u roku od 15 dana od dana primitka ove odluke o imenovanju ravnatelja podnijeti tužbu Općinskom sudu mjesno nadležnom prema sjedištu Osnovne škole Visoka.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zdenka Biliškov

DOSTAVITI:

1. Natalija Radić, Krležina 18, 21000 Split,
2. Ministarstvo znanosti i obrazovanja, Donje Svetice 38, 10 000 Zagreb, preporučeno poštom
3. Mrežna stranica i oglasna ploča Škole, ovdje
4. Pismohrana Škole, ovdje